|  |  |
| --- | --- |
| Výzva Ministerstva školstva, vedy, výskumu a športu SR (ďalej len MŠVVaŠ SR)  na predloženie žiadostí o poskytnutie finančných prostriedkov na rozvojový projekt **„Predškoláci“** | |
| **Cieľ výzvy** | Vybavenie novovzniknutých tried a dočasných priestorov určených len pre poskytovanie povinného predprimárneho vzdelávania nevyhnutným interiérovým vybavením, učebnými pomôckami a didaktickými hračkami na rozvíjanie celostného osobnostného rozvoja detí. |
| **Oprávnení žiadatelia** | Zriaďovateliamaterských škôl**,** špeciálnych materských škôl, základných škôl s materskými školami a spojených škôl, **zaradených v sieti škôl a školských zariadení SR** bez ohľadu na ich zriaďovateľa a právnu formu (ďalej len „materská škola“), **ktorí vytvoria novú triedu alebo dočasný priestor pre deti plniace povinné predprimárne vzdelávanie** |
| **Výberové kritériá** | 1. Efektivita využitia nakúpeného interiérového vybavenia, učebnými pomôckami a didaktickými hračkami. 2. Počet detí, pre ktoré bude predprimárne vzdelávanie povinné a ktoré budú navštevovať novovzniknutú triedu alebo dočasný priestor, a teda budú „užívateľmi“ produktov z rozvojového projektu. 3. Počet detí, pre ktoré bude predprimárne vzdelávanie povinné, a doposiaľ nenavštevovali materskú školu. |
| **Výška celkových finančných prostriedkov určených na**  **zverejnenú výzvu** | 2 000 000 € |
| **Maximálna výška finančných prostriedkov na jeden rozvojový projekt** | 10 000 € |
| **Konečný termín zaslania**  **žiadosti** | **31. 05. 2021**, do 23:59 |
| **Forma predloženia žiadosti** | Žiadosť predkladá zriaďovateľ prostredníctvom materskej školy vyplnením online formulára na webovom sídle MŠVVaŠ SR. MŠVVaŠ SR následne zabezpečí informovanosť okresných úradov v sídle kraja. |
| **Vyhodnotenie žiadostí a zverejnenie výsledkov** | Vyhodnotenie uskutoční komisia a MŠVVaŠ SR zverejní zoznam materských škôl, ktorým boli pridelené finančné prostriedky, **najneskôr do 15. 06. 2021**. |
| **Použitie finančných prostriedkov** | Rozvojový projekt „Predškoláci“ je určený **na bežné výdavky**. Oprávnenými položkami sú predovšetkým[[1]](#footnote-1):   * interiérový nábytok (napr. detské stoly, detské stoličky, skrinkové zostavy, šatníkové skrinky, lavičky do šatne, vešiaky do šatne a umyvárky, ležadlá – vrátane posteľnej výbavy a obliečok na ňu), * podlahová krytina do triedy a spálne, koberce * učebné pomôcky na rozvíjanie gramotnosti detí, * didaktické hračky. |
| **Neoprávnené výdavky** | **Finančné prostriedky nie je možné použiť na[[2]](#footnote-2):**   1. úhradu záväzkov z predchádzajúcich rozpočtových rokov, 2. refundáciu výdavkov, ktoré neboli realizované v termíne od 16. 06. 2021 do 31.08. 2021, 3. splácanie úverov, pôžičiek a úrokov z poskytnutých úverov a prijatých pôžičiek, 4. úhradu výdavkov, ktoré nie sú v súlade s cieľom tohto rozvojového projektu, 5. výdavky spojené s pohostením, občerstvením a darmi, 6. pohonné hmoty, 7. kapitálové výdavky, 8. stavebné úpravy, 9. príspevky na starobné dôchodkové sporenie, 10. príspevky na doplnkové dôchodkové sporenie, 11. položky, ktoré nespadajú do kategórií definovaných v tejto výzve, 12. nákup počítačov, notebookov, dataprojektorov, interaktívnych tabúľ a podobných zariadení. |
| **Postup** | Materskej škole, ktorá bude úspešným žiadateľom, budú zaslané finančné prostriedky z MŠVVaŠ SR obvyklým spôsobom.  Zabezpečenie oprávnených položiek je potrebné **zrealizovať v termíne od 16. 06. 2021 do 31. 08. 2021.** |
| **Vyhodnotenie projektu**  **„Predškoláci“ po jeho uskutočnení** | Materská škola vyhodnotí rozvojový projekt **prostredníctvom online formulára na webovom sídle MŠVVaŠ SR najneskôr do 30. 09. 2021**. MŠVVaŠ SR následne zabezpečí informovanosť okresných úradov v sídle kraja. |
| **Zúčtovanie po uskutočnení projektu** | **Nevyužité finančné prostriedky** zašle materská škola v termíne **do 15.10. 2021 zriaďovateľovi** a ten ich **vráti okresnému úradu v sídle kraja** (podľa pokynov na vyúčtovanie). |

**V Bratislave 14. 05. 2021**

1. Bližšie informácie o oprávnených výdavkoch môžete nájsť aj v dokumentoch *Často kladené otázky* a *Zoznam odporúčaných položiek.* [↑](#footnote-ref-1)
2. Informácie o oprávnenosti a neoprávnenosti výdavkov môžete nájsť aj v dokumente *Často kladené otázky*. [↑](#footnote-ref-2)